Diari Oficial de la Generalitat Valenciana


Sumari del DOGV 7519, del 06-05-2015 (2015/3933)

Aprovació definitiva del document de la liquidació definitiva del programa d'actuació integrada del sector 10 del pla general d'ordenació urbana.
-------------------------------------------------------------------------------------------------------------------------------------------------

### Dades del document

Número de DOGV
:   7519

Data del DOGV
:   06-05-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/3933


Data del document
:   15-04-2015

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * administració local
    * pla d'urbanisme

Aprovació definitiva del document de la liquidació definitiva del programa d'actuació integrada del sector 10 del pla general d'ordenació urbana. [2015/3933]  
En compliment d'allò previst en la legislació urbanística, per la present informació es fa públic que per acord pres per la Junta de Govern Local, en sessió celebrada en data 15 d'abril de 2015, s'ha acordat el següent:   
Vist que, la Junta de Govern Local, en sessió celebrada en data 4 de novembre de 2006, aprovà definitivament el projecte de reparcel·lació del programa d'actuació integrada del sector 10 del pla general d'ordenació urbana de l'Alcúdia, del que és urbanitzador adjudicatari la mercantil Geinva, SA, segons acord pres pel Ple de l'ajuntament en sessió celebrada en data 20 de desembre de 2005.   
  
Atés que l'acord d'aprovació de la programació del sector es prengué sobre la base del projecte d'urbanització presentat per l'agent urbanitzador, per un import d'execució de 3.144.761,02 euros (IVA inclòs).  
  
Atés que la Junta de Govern Local, en sessió celebrada en data 24 de març de 2009, aprovà una retaxació del cost de les obres d'urbanització per import de 116.122,54 euros (IVA inclós).  
Atés que no va haver cap altra modificació posterior del cost de les obres d'urbanització, el import d'aquestes, desprès de la retaxació, va quedar establert en 3.260.883,56 euros (IVA inclós).  
Atés que la Junta de Govern Local ha aprovat les respectives liquidacions provisionals, atenent als criteris establerts en el programa.  
  
Atés que, sotmesa a informació pública la proposta de liquidació definitiva, per acord pres per la Junta de Govern, en sessió celebrada en data 4 de febrer de 2015, i notificat l'acte als interessats, no s'ha presentat cap al·legació.  
Atés allò establert en la Llei 5/2014, de la Generalitat, d'ordenació del territori, urbanisme i paisatge de la Comunitat Valenciana (LOTUP), i en les normes urbanístiques del pla general de l'Alcúdia.  
  
La Junta acorda:  
Primer. Aprovar definitivament el document de la liquidació definitiva del projecte de reparcel·lació del programa d'actuació integrada del sector 10 del pla general d'ordenació urbana de l'Alcúdia.  
Segon. Publicar l'anunci de l'acord al Butlletí Oficial de la Província de València, al Diari Oficial de la Comunitat Valenciana i al tauler de anuncis de l'ajuntament, i notificar-lo als propietaris inclosos en l'actuació.  
Tercer. Posar de manifest a Pavifort, SL, titular de la parcel·la T1-P2, que té pendent el pagament de 37.855,97 euros corresponent a la quinta i sexta quota d'urbanització i que haurà d'abonar eixa quantitat endeutada (incloent interessos i recàrrecs).  
Quart. Facultar l'alcalde tan àmpliament com en dret pertoque per a l'execució dels anteriors acords.  
  
Contra la present resolució, que pot posar fi a la via administrativa, podrà formular recurs de reposició, en el termini d'un mes, a comptar des de la recepció d'aquesta notificació, davant del mateix organisme que l'ha dictada, segons allò previst en l'article 116 i següents de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú. La falta de resolució del recurs de reposició, transcorregut el termini d'un mes, comptador des de la data de la seua presentació, tindrà efecte desestimatori.  
  
La interposició del recurs de reposició no paralitzarà l'acció administrativa per al cobrament.  
  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establert per a resoldre'l, i en el termini de dos mesos, comptats a partir del dia següent a la recepció de la notificació de l'esmentat acte o resolució, o des de la fi del termini resolutori, l'interessat podrà interposar recurs contenciós administratiu davant del Jutjat Contenciós Administratiu de la ciutat de València, segons allò que disposa l'article 46.1 i 3 de la Llei 29/1998, reguladora de la jurisdicció contenciosa administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
  
L'Alcúdia, 15 de abril de 2015.- L'alcalde: Robert Martínez Correcher.